**ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА, РАДОВА ИЛИ УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.**

|  |  |  |  |
| --- | --- | --- | --- |
| Р.б  |  Опис набавке | Јединица мере | Количина |
| 1. | **гасно уље екстра лако евро ЕЛ** | литра | **52.000** |

 Спецификација,односно наведене количине добара представљају **оквирне потребе** наручиоца. Процене су урађене с обзиром на тренутну цене енергента.

Наручилац задржава право да у складу са потребама набави и већу количину,али највише до износа средстава предвиђених у финaнсијском плану,односно процењене вредности предвиђене планом јавних набавки. Наручилац задржава право да у складу са потребама набави и мању количину добара.Уколико наручилац набави мању количину добара од оне која је наведена у понуди, понуђач-привредни субјект нема право да захтева накнаду штете у том случају.

Након закључења уговора понуђач-привредни субјект може да врши корекцију понуђених јединичних цена из објективних разлога само уколико дође до промене раста индекса цена у Републици Србији за течна горива за више од 5% од дана потписивања уговора до дана промене цена а по саопштењу Републичког завода за статистику и то у висини раста цена. У случају негативног раста индекса цена у Републици Србији понуђач –привредни субјекте дужан да изврши корекцију цена у висини негативног раста.

О свакој корекцији цена понуђач-привредни субјект је дужан да истог дана достави пиосмено обавештење наручиоцу.

Наручилац не може да прихвати да се цене нафтних деривата утврђују у складу са одлукама понуђача-привредног субјекта, јер би тиме дозволио самовољу понуђача у формирању цена, а будући да се набавка гасног уља екстра лако евро ЕЛ плаћа буџетским средствима односно средствима буџетских корисника Наручилац је дужан да та средства рационално троши.

Испорука ће се вршити сукцесивно у току уговореног временског периода у количинама и према потребама које одреди Наручилац, а рок испоруке не може бити дужи од 3 дана од дана пријема сваког конкретног захтева за испоруку.

Отпрема и пријем енергената врши се по Правилнику о поступку и начину отпреме, превоза и пријема нафте и нафтних деривата и остале трговачке робе.

Мерење се врши уређајима одобрених типова од Завода за контролу мера и драгоцене метале и прегледаних и жигосаних од подручних контрола мера, која регулишу отпрему,превоз и пријем течних горива

Понуђач-привредни субјект гарантује за квалитет производа достављањем сертификата (декларације) о квалитету, издатог од стране овлашћене институције за контролу горива. Kвалитет испорученог горива треба да буде у складу са важећим Правилником о техничким и другим захтевима за течна горива нафтног порекла

Понуђач-привредни субјект је дужан да при свакој испоруци достави писмени извештај о испитивању квалитета. Сматра се да је Наручилац квантитаивно и квалитативно примио нафтне деривате у моменту потписивања отпремнице.

Наручилац има право на рекламацију квалитета и количине испорученог гасног уља екстра лако евро ел у ком случају је дужан да уложи приговор без одлагања, одмах приликом преузимања / пријема гасног уља екстра лако евро ел.

У случају приговора на квалитет, Наручилац одмах обавештава понуђача –привредног субјекта, који упућује стручно лице ради узорковања гасног уља екстралако евро ел које се даје на анализу.

У случају испоруке робе неодговарајућег квалитета Наручилац задржава права да раскине уговор и захтев надокнаду штета

**МЕСТО И РОК ИСПОРУКЕ:**

Испорука добара врши се сукцесивно, у току грејне сезоне, франко магацин наручилаца (резервоари) у Ковачици и Дебељачи, према динамици и количини коју одреде наручиоци, с тим да рок испоруке не може бити дужи од 3 дана, од дана достављања наруџбенице наручиоца.

Испорука се врши у радно време наручиоца, односно од понедељка до петка од 07:00 до 15:00 часова Испоруке после 15:00 чaсова неће бити прихваћене. Изабрани понуђач на време обавештава наручиоца о испоруци, најкасније 24 часа пре испоруке.

**РОК И НАЧИН ПЛАЋАЊА:** Наручилац се обавезује да ће плаћање извршити **у року од 90 дана**, од дана пријема фактуре за извршену појединачну испоруку, а на основу записнички констатоване примопредаје и контроле испоручене појединачне испоруке.

Плаћање се врши уплатом на рачун понуђача.

Понуђачу није дозвољено да захтева аванс.